En stor (50-80 millimeter), avlang, brun trebukk med flekker av lyse skjell på dekkvingene. De utmerker seg særlig ved svært kraftige kjever (mandibler), særlig hos hannene, som også har forstørret hode. De nyreformede fasettøynene er store. Pronotum har kraftige pigger på sidene. Antennene er omtrent to tredjedeler så lange som kroppen hos hannene, omtrent halvparten så lange som kroppen hos hunnene, og kraftig sagtakkede. Pronotum og dekkvingene har vanligvis flekker av lyse skjell.